b'\n_START_ARTICLE_\nZeraim\n_START_PARAGRAPH_\nSeder Zeraim (hebrejsko \xd7\xa1\xd7\x93\xd7\xa8 \xd7\x96\xd7\xa8\xd7\xa2\xd7\x99\xd7\x9d\xe2\x80\x8e, dobesedno Red semen, slovensko semena ali posevki) je prvi od \xc5\xa1estih glavnih delov Mi\xc5\xa1ne, Tosefte in Talmuda. Ukvarja se predvsem s kmetijsko zakonodajo in dajatvami (desetina), ki izhajajo iz Tore in se v verskih in socialnih vidikih izvajajo v De\xc5\xbeeli Izrael. Izjema je prva razprava, ki je povezana s pravili za molitve in blagoslove.\n_START_SECTION_\nPredmet razprav\n_START_PARAGRAPH_\nZeraim se ukvarja predvsem z verskimi in socialnimi vidiki kmetijskih zakonov, ki izhajajo iz Tore, razlaga in pojasnjuje pravice revnih, duhovnikov in levitov do poljskih pridelkov ter pravila in predpise o gojenju in setvi polj, vrtov in sadovnjakov. Zakoni so opisani v desetih poglavjih (folio). Vsako poglavje obravnava posamezen vidik splo\xc5\xa1nega predmeta. Prva razprava, Brahot (Blagoslovi), se nana\xc5\xa1a na vsakodnevne molitve in blagoslove, ki so jih dol\xc5\xbeni opraviti Judje._NEWLINE_Ena od razlag za vklju\xc4\x8ditev razprave Berahot, \xc4\x8digar vsebina se zdi precej druga\xc4\x8dna od drugih razprav v Semenih, je v samen Talmudu (\xc5\xa0abat 31a). Rabin Re\xc5\xa1 Laki\xc5\xa1 pravi, da se prva od \xc5\xa1estih besed v verzu Izaja 33: 6, emunah (vera), nana\xc5\xa1a na Seder Zeraim. Njegova izjava ka\xc5\xbee, kako so bili predpisi glede molitev in blagoslovov, zlasti tistih, ki se nana\xc5\xa1ajo na izjavo v uvodni molitvi \xc5\xa0ema o veri v enega boga, povezani s kmetijskimi zakoni. Po Ra\xc5\xa1iju, najpomembnej\xc5\xa1em talmudskemu komentatorju (1040-1105), so bili predpisi odraz socialne zavesti in posledi\xc4\x8dno skrbi za revne, duhovnike in levite, opisane v kasnej\xc5\xa1ih razpravah v tem delu.\n_START_SECTION_\nZgradba\n_START_PARAGRAPH_\nZeraim je v skladu s tradicionalnim vrstnim redom, ki ga je v Talmudu (\xc5\xa0abat 31a) dolo\xc4\x8dil rabi \xc5\xa0imon Ben Laki\xc5\xa1, prvi seder (red ali del) Mi\xc5\xa1ne, \xc4\x8deprav je rabi Tanhuma v Midra\xc5\xa1u (Bamidbar Rabbbah 13: 15-16) predlagal, da bi bil drugi del Mi\xc5\xa1ne._NEWLINE_Seder Zeraim se razlikuje od splo\xc5\xa1nega vzorca drugih delov Mi\xc5\xa1ne, v katerih so razprave razvr\xc5\xa1\xc4\x8dene po padajo\xc4\x8dem \xc5\xa1tevilu poglavij. Po zgodnji tradiciji sta bili razpravi \xc5\xa0eviit in Kilajim postavljeni med Terumot in Maaserot, obstajajo pa tudi dokazi, da je bil Demaj postavljen med Kilajim in Maaserot._NEWLINE_V mnogih izdajah Mi\xc5\xa1ne, tudi zgodnjih, kot sta neapeljska iz leta 1492 in rivska iz leta 1559, kot tudi v ve\xc4\x8dini izdaj Babilonskega Talmuda, je bila Bikurimu dodano \xc4\x8detrto poglavje, najverjetneje Baraita. Vrstni red razprav v Zeraimu v obeh omenjenih izdajah ustreza vrstnemu redu, ki ga je postavil Mojzes Majmonid.'